पैंटून पुल बनने पर संगत ने नाव से पार किया दरिया ब्यास
विभाग ने 1 मार्च तक पुल बनाने का दिया था आश्वासन
भास्करसंवाददाता | कादियां
डेराबाबा नानक में श्री गुरु नानक देव जी के पवित्र चोला साहिब के दर्शन के लिए पैदल जाने वाली संगत के लिए ब्यास दरिया पर बनाए जाने वाले पैंटून पुल के अधूरे निर्माण की वजह से श्रद्धालुओं को छोटी नाव के सहारे दरिया पार करना पड़ा।
ब्यास दरिया के उस पार जिला होशियारपुर की संगत डेरा बाबा नानक में श्री गुरु नानक देव जी के पवित्र वस्त्र के दर्शन के लिए हर साल पैदल आती है, जिसके लिए प्रशासन की तरफ से ब्यास दरिया पर भेट पतन पर पैंटून पुल बनाया जाता है। प्रशासन ने पहली मार्च तक पुल बनाने का दावा किया था, लेकिन पुल का काम अधूरा है। पैदल संगत की अध्यक्षता जत्थेदार जोगिंदर सिंह खंडियाला सैणियां कर रहे हैं, जो यह पैदल संगत पहली मार्च को जिला होशियारपुर के खंडियाला सैणियां से श्री अखंड पाठ साहिब के भेग के बाद रवाना हुई, जो पहली मार्च को पैदल संग कोटला सैणिया गांव ठहरने के बाद, सुबह अपनी मंजिल की ओर रवाना हुई। 2 मार्च को पैदल संगत कस्बा हरचोवाल के बड़ा गुरुद्वारा साहिब में पहुंची, जिनके ठहरने का इलाके के लोगों की तरफ से प्रबंध किया गया था। इस मौके पर गुरनेक सिंह सरपंच, सुलखन सिंह पूर्व सरपंच हरचोवाल, गगनदीप सिंह, हरभजन सिंह, सुखचैन सिंह, कर्म सिंह, बचन सिंह, कुलवंत सिंह, बाबा बलविंदर सिंह, जत्थेदार रणजीत सिंह, जरनैल सिंह आदि इलाके भी की संगत ने संग की अध्यक्षता कर रहे जोगिंदर सिंह का स्वागत किया।
hin_Deva hin_Deva awa_Deva hin_Deva hin_Deva